Egg ZH
Egg isch e politischi Gmäind im Bezirk Uschter im Kanton Züri, Schwiiz.

Geografi 
Egg liit am Nordoschthang vom Pfannestììl. Zue de Gmäind ghööred d Ortschafte Hinteregg, Egg und Esslinge, dezue fascht 100 Wiiler und Ghöft. S Piet vo de Gmäind umfasst 57,2 % landwirtschaftlichi Flèchi, 23 % Wald, 13,6 % Sidligsflechi, 5,2 % Vercheersflechi und 0,7 % Gwässerflechi.

Gschicht 
Egg isch zum eschte Mal gnamset worde im Jaar 775 als Echa.

Bevölkerigsentwicklig 
Quälle: Bundesamt für Statistik 2005

De Uusländeraatäil liit bi 18 % (Stand 2011).

Öffentlichi Verchehrsmittel 
Egg hed 3 Bahnhööf; je eine in Esslinge, in Egg und in Hinteregg. D Forchbahn fahrt vo Esslinge uf Züri Stadelhofe. Si fahrt normalerwiis im 30 Min Takt aber i de Stossziite im 15 Min Takt. Es git no d Buslinie 842, wo Esslinge mit Uster und Oetwil am See verbindet.

Religion 
41,3 % vo de Iiwooner sind evangelisch-reformiert, 28,2 % sind römisch-katholisch (Stand 2011).

Bildig 
Uf em Gebiet vo de politische Gmaind Egg gits e paar Schuelhüser, wo uf verschideni Dörfer vertailt sind. Si wärded gmainsam under em Name Schuele Egg gfüert.

Politik 
Bi de Kantonsraatswaale 2011 hät s das Ergebnis ggee: BDP 5,7 %, CVP 4,0 %, EDU 2,8 %, EVP 2,3 %, FDP 13,7 %. GLP 11,8 %, GP 8,8 %, SP 14,4 %, SVP 34,7 %, Suschtigi 1,8 %.

Gmäindspresidänt isch de Rolf Rothenhofer (Stand 2012).

Wirtschaft 
D Arbetslosigkäit isch im Jaar 2010 bi 2,9 % gläge.

Tieläkt 
De züritüütsch Tieläkt vo Egg ghört zue de Seemundarte.

Literatur 
 Hans Martin Gubler: Kunstdenkmäler der Schweiz Band 66 "Die Kunstdenkmäler des Kantons Zürich Band 3: Die Bezirke Pfäffikon und Uster" Gesellschaft für Schweizerische Kunstgeschichte GSK Bern 1978 ISBN 3-7643-0991-1 S. 653–676.

Weblink 

 www.egg.ch

Fuessnote 

Ort (Kanton Züri)